Diari Oficial de la Generalitat Valenciana


Sumari del DOGV 3987, del 26-04-2001 (2001/2997)

Notificació de la resolució del recurs d'alçada amb el número de referència interna R-423/1998.
-----------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2997


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-423/1998. [2001/M2997]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Francisco Ruiz Fernández, carrer d'Alabau, 14-14ª, 46848 València, la resolució del recurs d'alçada amb el número de referència interna R-423/98.
  
Resolució
  
Examinat el recurs ordinari presentat pel senyor Francisco Ruiz Fernández, contra la resolució del Servei Territorial de València, en l'expedient DFV-186/96 (núm. exp. construcció V-VS-7008/67).
  
Antecedents de fets
  
1. En compliment de la Resolució del Servei Territorial d'Arquitectura i Habitatge de València, de data 14 d'octubre de 1997, confirmada per resolució d'aquesta direcció general de data 11 de maig de 1998, la comunitat de propietaris denunciada va requerir notarialment el denunciant senyor Ruiz Fernández perquè comunicara dia i hora per a poder accedir al seu habitatge per a poder acabar les obres, segons l'informe pericial de data 8 de juliol de 1996, consistents en: «segellat dels elements de fusteria, impostes i canaleres. Condicionament de sostres d'habitatge afectats per taques d'humitat mitjançant pintura antiflorit d'aquests».
  
2. Pel cap del Servei Territorial d'Arquitectura i Habitatge de València es va dictar resolució d'arxiu de l'expedient, ja que ha deixat transcórrer, el denunciant, el termini reglamentari per a contestar al requeriment notarial sobre l'autorització per a realitzar en el seu habitatge les obres referides.
  
3. Contra la dita resolució interposa recurs ordinari en temps i forma el senyor Francisco Ruiz Fernández, amb les al·legacions que consten en aquest, i que es donen per reproduïdes per tal de ser breus.
  
Fonaments de dret
  
1. Aquesta direcció general és competent per a la resolució del present recurs ordinari, tant pel que disposen els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV núm. 3.648, de 20 de desembre).
  
2. El que disposen els articles 107, 110, 114, 115, 116 i 117, de la LRJAP i PAC, quant a l'admissió i la tramitació del recurs ordinari.
  
3. Presenta al·legacions, el recurrent, en què manifesta que l'acta de requeriment notarial manca de validesa provatòria ja que no ha existit cap notificació, i se sol·licita la revocació de la resolució d'arxiu.
  
Consta en l'expedient l'acta notarial de requeriment al recurrent, en la qual se l'insta perquè permeta l'entrada en el seu habitatge dels operaris per a dur a terme les obres ordenades pel servei territorial, a l'efecte de les quals havia de facilitar dia i hora. El dit requeriment es va entregar a la propietària de la porta confrontant perquè fóra entregat al denunciant, cosa que, per les pròpies manifestacions del senyor Ruiz Fernández en el motiu primer de l'escrit del present recurs, es va dur a terme, ja que coneix el seu contingut, sense que conste, pel contrari, que en cap moment haja facilitat a la comunitat el dia i l'hora per a poder complir el que s'ordena.
  
Per la qual cosa, ja que esdevé impossible el compliment de l'obligació, és procedent la desestimació del recurs i la confirmació de l'arxiu de l'expedient acordada pel Servei Territorial d'Arquitectura i Habitatge.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs ordinari interposat pel senyor Francisco Ruiz Fernández, contra la Resolució del Servei Territorial d'Arquitectura i Habitatge de València, de data 10 de setembre de 1998, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.
  
València, 23 de febrer de 2000.- El director general d'Arquitectura i Habitatge: José Mª. García Zarco.
  
Conselleria d'Obres Públiques,
  
Urbanisme i Transports